Съгласно чл. 8, ал. 5, т. 2 от Наредбата за условията и реда за извършване на оценка на въздействието върху околната среда /Наредбата за ОВОС/ Регионална инспекция по околната среда и водите – Враца съобщава за издаденото на 27.09.2024г. Решение № ВР-41-ПР/2024г. на директора на РИОСВ – Враца за преценяване на необходимостта от извършване на оценка въздействието върху околната среда (ОВОС) за инвестиционно предложение (ИП) за: «Рециклиране на строителни отпадъци, образувани при разрушаване на съществуващи обекти в урбанизирана територия: Площадка 1., намираща се в промишлената зона на гр. Враца, общ. Враца, в поземлени имоти (ПИ) с идентификатори 12259.1021.295, ПИ 12259.1021.332 и ПИ 12259.1021.340; и Площадка 2., временни строителни площадки, разположени на територията на общините (Община Борован, Бяла Слатина, Враца, Козлодуй, Криводол, Мездра, Мизия, Оряхово, Роман, Хайредин) от област Враца, с цел последващото им използване като рециклирани строителни материали», възложител: „ЕКОСАЙКЪЛ БЪЛГАРИЯ“ ЕООД.

В изпълнение на чл. 8, ал. 5, т. 2 от Наредбата за ОВОС горецитираното решение е поставено на обществено достъпно място - информационното табло на РИОСВ - Враца /сграда на ул. “Екз. Йосиф” № 81, в гр. Враца/ на 27.09.2024г. Решението се намира и в направление «ЕО и ОВОС», дирекция «КПД».

Достъпът до решението е по реда на Закона за достъп до обществена информация.

 /публикувано на 27.09.2024г./